《柬倪梅村》
宋代·胡仲弓

萧寺相逢喜溢眉，未言心事我先知。
半生风月樽中酒，十载江湖社里诗。
满眼秋容关客况，背时春色到南枝。
翻思旧日长安市，醉拍栏干歌楚辞。

作者简介：胡仲弓，宋朝诗人。公元一二六六年前后在世]字希圣，清源人，胡仲参之弟。生卒年均不详，约宋度宗咸淳二年前后在世。登进士第为会稽令，老母适至，而已是黜。自后浪迹江湖以终。仲弓工诗，著有苇航漫游稿四卷，《四库总目》传于世。